Kuusalu Keskkooli Hoolekogu 

Koosoleku  P R O T O K O L L

Kuusalu 

Algus 18.00      lõpp  20.15
                                                  26.09.2006/08

Juhataja  Kalmer Märtson

Protokollija Sünne Pajumets

Võtsid osa: Reelika Paul, Kai Sinisalu, Vello Sats, Taimi Ränk, Marju Püümets,

Ingrit Keerma, Raul Valgiste,  Jüri Rebane, Maarika Pärnasalu

Puudusid: Andres Kirsila, Ott Kask, Eda Muru

P ä e v a k o r d :

1.Hoolekogu tööplaanist

2.Kooli eelarve projekti arutelu

3.Jooksvad küsimused

KUULATI: Vello Sats –  hoolekogu tööplaani võiks võtta kooli arengukava arutelu ning kodukorra kaasajastamise. Oleks vaja paika panna 10. klassi vastuvõtu tingimused.

Koolikohustust mitte täitvad ja distspliiniraskustega õpilased võiks kutsuda ka hoolekogu ette aru andma, kuid see peaks jääma esimese poolaasta lõppu või teise poolaastasse. Võime arutada kooli tugisüsteemide toimimist õppealajuhatajate, kooli psühholoogi ja logopeedi kaasabil. Tuleb lahendada erivajadustega õpilaste õpetamisega seotud probleemid (eelarve ja ametikohad), sest praegusel hetkel meie kool ei ole võimeline õpetama kõiki erivajadustega lapsi. Aineringideks napib raha, praegu tegutseb ainukese aineringina matemaatikaring. Tegutsevad  laulukoorid ja rahvatantsurühmad. 

KUULATI: Vello Sats -  eelarve projekti tutvustamine.Rõhku tuleb panna infotehnoloogia täiustamisse ning liituda e- kooliga, inventari täiendamisele, remonttöödele, kool peab saama viidud vastavusse tervisekaitse ja päästeameti nõuetele.

Küsimused: Marju Püümets – kas poleks võimalik luua muusikaklass, kus võiks süvendatult   õppida muusikat?

Vastused : Vello Sats -  eriklasside loomise teemat võiks arutada, võib - olla spordiklass? 

Küsimused: Sünne Pajumets- kas ei oleks võimalik gümnaasiumi osas lisaks süvendatud keeleõppele ja kokandusele leida  ka tehniliste ainete või reaalainete süvendatult õppimise ja õpetamise võimalusi?

Vastused: Vello Sats –  See on kokkulepete küsimus, tuleks uurida mida ümbruskonna ettevõtjad soovivad, õppebaasi loomine on kallis, võib arvata, et sellega ei tule kool koostöös vallaga üksi toime.

Küsimused: Maarika Pärnasalu – kas koolis oleks võimalik avada ka puhvetit?

Vastused: Seda on arutatud varemgi, siiani on leitud, et see pole eriti otstarbekas, kuna lapsed saavad hästi ja maitsvalt süüa.

OTSUSTATI:

1)Järgmine hoolekogu koosolek viia läbi 24.oktoobril

2)Tutvuda  nädala  menüüga.

3)Arutada tugisüsteemide toimimist, eelarvet, arengukava.

4)Kinnitada hoolekogu tööplaan.

Kalmer Märtson                                                              Sünne Pajumets

Juhataja                                                                           Protokollija

